Hivatalos Lap L 055 , 24/02/2001 o. 0003 - 0015



A Bizottság 366/2001/EK rendelete (2001. február 22.) a 2792/1999/EK tanácsi rendeletben meghatározott intézkedések végrehajtásának részletes szabályairól AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a halászati ágazatnak nyújtott közösségi strukturális támogatásra vonatkozó részletes szabályok és intézkedések megállapításáról szóló, 1999. december 17-i 2792/1999/EK tanácsi rendeletre [1], és különösen annak 8. cikke (7) bekezdésére és 21. cikkére, mivel: (1) A Halászati Orientációs Pénzügyi Eszközről (HOPE) szóló, 1999. június 21-i 1263/1999/EK tanácsi rendelet [2] 1. cikke úgy rendelkezik, hogy a támogatást a strukturális alapok tervezésének általános keretében kell finanszírozni. (2) A programokat a strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendelet [3] és különösen annak 31-33. és 27-39. cikke szerint kell megvalósítani. (3) A program megvalósításának átfogó ellenőrzése céljából az 1260/1999/EK rendelet 37. cikkében említett éves beszámolóknak számszerűsített és kódolt információt kell tartalmazniuk szigorúan koordinált megvalósulási jelentések formájában. A szóban forgó információnak nem csak azokra a projektekre kell kiterjednie, amelyeket végrehajtottak, végrehajtanak vagy végrehajtani terveznek a HOPE keretében, hanem a meglévő hajók olyan kivonására is, amelyet állami támogatás nélkül valósítottak meg a 2792/1999/EK rendelet 9. cikke szerint. (4) A megvalósulási jelentések összhangban vannak a 2090/98/EK [4], a 643/2000/EK [5] és az 1685/2000/EK bizottsági rendelettel [6]. (5) A Bizottságnak megfelelő információt kell kapnia a halászati ágazat területén a tagállamok által bevezetett minden strukturális intézkedésről, beleértve a 2792/1999/EK rendelet 19. cikkének (2) bekezdésében említett támogatási intézkedéseket is. Ezért összehangolt rendszert kell létrehozni az ilyen célokra fizetett támogatás összegének a tagállamok részéről történő bejelentésére. (6) A közös vállalkozások által gyakorolt hatás általános ellenőrzése és értékelése céljából jegyzéket kell összeállítani a vonatkozó és összehasonlítható adatokról, amelyet a 2792/1999/EK rendelet 8. cikkének (5) bekezdésében említett jelentésekkel együtt kell a Bizottság elé terjeszteni. (7) Az e rendeletben előírt intézkedések összhangban vannak a Halászati és Akvakultúraágazati Irányítóbizottság véleményével, ELFOGADTA EZT A RENDELETET: 1. cikk (1) Az 1260/1999/EK rendelet 37. cikkének sérelme nélkül, az éves végrehajtási jelentéseknek magukban kell foglalniuk a programokról szóló meghatározott megvalósulási jelentéseket, az alábbiakra vonatkozó információkkal: a) a HOPE keretében végrehajtott, végrehajtás alatt álló vagy tervezett projektekről; és b) a meglévő hajók állami támogatás nélküli kivonásáról, a 2792/1999/EK rendelet 9. cikke szerint. A projekteket akkor "hajtották végre", vagy "állnak végrehajtás alatt", ha a kedvezményezett az elszámolható költségeket igazolta és ténylegesen kifizette. A projektek akkor "tervezett" projektek, ha az állami támogatás megadásáról szóló közigazgatási határozatot követően kerül sor a hitelfelvétellel kapcsolatos kötelezettségvállalásra. (2) Minden évben április 30-ig megvalósulási jelentést kell benyújtani a Bizottsághoz elektronikus formában az e rendelet I. mellékletében meghatározott modell szerint. Ezen kívül egy eredeti példányt papíron kell benyújtani. 2. cikk Minden év április 30-ig a tagállamok összegzést küldenek a Bizottságnak a 2792/1999/EK rendelet 19. cikke (2) bekezdésében említett támogatásról az e rendelet II. mellékletében meghatározott modell szerint. Legalább egy eredeti példányt papíron kell benyújtani. 3. cikk A tagállamok megteszik a szükséges intézkedéseket annak biztosítására, hogy az irányító hatóság elektronikus formában továbbítsa a Bizottsághoz a 2792/1999/EK rendelet 8. cikke szerinti vegyes vállalatokra vonatkozó alábbi tájékoztatást: a) a támogatás megadására vonatkozó határozat után legkésőbb hat hónappal a közös vállalatra vonatkozó főbb tájékoztató adatokat az e rendelet III. mellékletének a) pontjában bemutatott modell szerint. Szükség esetén e tájékoztatást frissíteni kell és ismét a Bizottság elé kell terjeszteni; b) a tevékenységi terv teljesítéséről szóló jelentéssel egy időben tájékoztatás a kérdéses jelentés tárgyát képező időszakban folytatott tevékenységről az e rendelet III. mellékletének b) pontjában bemutatott modell szerint. 4. cikk A 2468/98/EK tanácsi rendeletben [7] meghatározott rendszerekhez a HOPE által nyújtott támogatás megvalósításának részletes szabályait, beleértve a 4028/86/EGK [8] és 4042/89/EGK tanácsi rendelet [9] szerint 1994. január 1-je után jóváhagyott támogatási kérelmeket, továbbra is a Bizottság 1796/95/EK rendelete [10] szabályozza. 5. cikk Ez a rendelet a Európai Közösségek Hivatalos Lapjában való kihirdetését követő harmadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2001. február 22-én. a Bizottság részéről Franz Fischler a Bizottság tagja [1] HL L 337., 1999.12.30., 10. o. [2] HL L 161., 1999.6.26., 54. o. [3] HL L 161., 1999.6.26., 1. o. [4] HL L 266., 1998.10.1., 27. o. [5] HL L 78., 2000.3.29., 4. o. [6] HL L 193., 2000.7.29., 39. o. [7] HL L 312., 1998.11.20., 19. o. [8] HL L 376., 1986.12.31., 7. o. [9] HL L 388., 1989.12.30., 1. o. [10] HL L 174., 1995.7.26., 11. o. -------------------------------------------------- I. MELLÉKLET +++++ TIFF +++++ +++++ TIFF +++++ -------------------------------------------------- II. MELLÉKLET +++++ TIFF +++++ -------------------------------------------------- III. MELLÉKLET 2792/1999/EK RENDELET –KÖZÖS VÁLLALATOK továbbítandó az Európai Bizottság Halászati Főigazgatóságának, rue de la Loi 200, B-1049, Brussels, e-mail: fisheries-fs@cc.eu.int (a cikkszámok a 2792/1999/EK rendeletre hivatkoznak) a) A KÖZÖS VÁLLALATRA VONATKOZÓ FŐBB ADATOK A közös vállalati projektre vonatkozó igazgatási, pénzügyi és költségvetés-végrehajtási adatok Oszlopok… 1. Az operatív program/egységes programozási dokumentum közös azonosító kódja (C. I. C.), amelyre közös vállalat alapítása miatti támogatást terhelnek. 2. Projektazonosítási szám (az operatív program/egységes programozási dokumentum irányító hatósága által adott szám, amikor a támogatás megadására vonatkozó hatósági határozatot meghozták. 3. A projekt nyilvántartásba vételének kelte (a támogatásra vonatkozó kérelem benyújtásának kelte) (év, hónap, nap). 4. Az operatív program/egységes programozási dokumentum irányító hatósága által a támogatás megadására vonatkozóan hozott közigazgatási határozat kelte (év, hónap, nap). 5. A megadott támogatás összege (EUR) (8. cikk (3) bekezdés). 6. A projekthez nyújtott HOPE támogatás (EUR). 7. A bankgaranciára ténylegesen letétbe helyezett összeg (EUR) (8. cikk (4) bekezdés). 8. A bankgarancia letétbe helyezésének kelte (év, hónap, nap). 9. A ténylegesen kifizetett előleg összege (EUR) (8. cikk (4) bekezdés). 10. Az előlegfizetés kelte (év, hónap, nap). 11. A ténylegesen kifizetett fennmaradó összeg (EUR) (8. cikk (5) bekezdés). 12. A fennmaradó összeg kifizetésének kelte (év, hónap, nap) A közös vállalatnak átadott hajó(k)ra vonatkozó adatok (soronként egy hajót tüntessen fel. Szükség esetén írja több sorba) Oszlopok… 13. A hajó belső száma (a közösségi halászhajó-nyilvántartás szerint). 14. A támogatás összegének megállapításához alkalmazott hajó-tonnatartalom (bruttó tonnatartalom vagy bruttó regisztertonna-tartalom). 15. A támogatás összegének megállapításához alkalmazott hajó életkora (az évek száma). 16. A hajó fő tevékenysége a közös vállalatra való átruházást megelőző öt évben; csak egy tevékenységet említsen a következő kódok egyikével: 1-es kód (halászat az EU felségterülete vagy joghatósága alá tartozó vizeken)/2-es kód (halászat az EU halászati egyezménye alá tartozó területen)/3-as kód (halászat más halászati egyezmény szerint)/4-es kód (halászat nemzetközi vizeken). 17. A hajónak a közösségi hajónyilvántartásból való törlésének kelte (nap, hónap, év). 18. A hajó harmadik országban való nyilvántartásba vételének kelte (nap, hónap, év). 19. A hajó nyilvántartási száma harmadik országban. 20. A hajó építéséhez/korszerűsítéséhez korábban kapott közösségi támogatás (EUR) azon része, amit vissza kell fizetni a 10. cikk (3) bekezdés b) pontja szerint (a támogatások össze nem vonhatósága). 21. A közös vállalat keretében a hajó halászati tevékenysége tényleges kezdetének kelte (nap, hónap, év). A közös vállalat jellemzői Oszlopok… 22. Bejegyzési ország (3 betűjelből álló ISO-országkód, két betűhely). 23. Név (a vállalat neve). 24. Cím. 25. Pénznem, amelyben a közös vállalat alaptőkéjét kifejezték (3 betűjelből álló ISO-országkód, három betűhely). 26. Az alaptőke összege. 27. A közösségi társtulajdonos(ok) részesedése (a közös vállalat alaptőkéjének százalékában). 28. Az állami támogatás indoklása: 1-es kód (új közös vállalat alapítása)/2-es kód (meglévő közös vállalatban való részesedés megszerzése). 29. A részesedés létrehozásának vagy megszerzésének kelte (év, hónap, nap). b) A TEVÉKENYSÉGI TERV VÉGREHAJTÁSÁRA VONATKOZÓ ADATOK A projekt és a jelentés részletes adatai Oszlopok… 1. A projekt azonosítószáma (ugyanaz a szám, mint a III(a) melléklet 2 oszlopában). 2. A jelentés száma (1 és 5 közötti szám). 3. A jelentés tárgyát képező időszak: (nap, hónap, év)-tól… 4. … (nap, hónap, év)-ig. A közös vállalat működési feltételeiben bekövetkezett változások – ha voltak ilyenek – a jelentés tárgyát képező időszakban Oszlopok… 5. Harmadik országbeli társtulajdonos változása: 1-es kód (igen)/0-ás kód (nem). 6. A közösségi társtulajdonos(ok) alaptőkéjében vagy százalékos részesedésében bekövetkezett változás: 1-es kód (igen)/0-ás kód (nem). 7. A hajó(k) lobogójának változása: 1-es kód (igen)/0-ás kód (nem). 8. A halászati övezet(ek) változása: 1-es kód (igen)/0-ás kód (nem). 9. A hajótörés miatt elveszített hajó pótlása: 1-es kód (igen)/0-ás kód (nem). Az e jelentés tárgyát képező időszakban a közös vállalatra átruházott hajó(k) által kifogott mennyiségek (ha több hajóról van szó, az összesített mennyiséget adja meg) Oszlopok… 10. Tengeri csuka (t). 11. Tengerfenéken élő fajok (t). 12. Puhatestűek (t). 13. Nyílttengeri fajok (t). 14. Rákfélék (t). 15. Egyéb fajok (t). A fenti 10–15. oszlopban említett kifogott összmennyiségeknek megfelelő, értékesített mennyiség, tonnában Oszlopok… 16. Értékesített összmennyiség (t). 17. Ebből: az EU tagállamoknak értékesített mennyiség (t). Piaci érték Oszlopok… 18. A fenti 16. oszlopban említett, értékesített mennyiség értéke (EUR). 19. Ebből: a fenti 17. oszlopban említett, értékesített mennyiség értéke (EUR). Munkahelyek Oszlopok… 20. Hajófedélzeti munkahelyek száma összesen. 21. Ebből: EU állampolgárok által betöltött munkahelyek száma. -------------------------------------------------- IV. MELLÉKLET 2792/1999/EK RENDELET – A PRIORITÁSOK, INTÉZKEDÉSEK, MŰVELETEK ÉS VÉGREHAJTÁSI MUTATÓK NÓMENKLATÚRÁJA (a cikkek, címek és mellékletek száma a 2792/1999/EK rendeletre hivatkozik) 1. PRIORITÁS 11. Intézkedés 1. művelet 1. mutató : GRT [1] GT [2] 3. mutató : kW [3] 12. Intézkedés 1. művelet 1. mutató : GRT [4] GT [5] 3. mutató : kW [6] 2. művelet 1. mutató : GRT [7] GT [8] 3. mutató : kW [9] 3. művelet 1. mutató : GRT [10] GT [11] 3. mutató : kW [12] 13. Intézkedés 1. művelet 1. mutató : GRT [13] GT [14] 3. mutató : kW [15] 4. mutató : hajók száma 2. PRIORITÁS 21. 1. művelet 1. mutató : GRT [16] 2. mutató : GT [17] 22. Intézkedés 1. művelet 1 mutató : GRT (a hajó űrtartalma a korszerűsítés után) [18] 2. mutató : ΔGT (az űrtartalom növekedése) [19] 3. mutató : kW [20] [21] 23. Intézkedés 1. művelet 1. mutató : GRT [22] GT [23] 3. mutató : kW [24] 3. PRIORITÁS 31. Intézkedés 1. művelet 1. mutató : védett tengeri terület (km2) 2. mutató : egyéb típusú projektek száma 32. Intézkedés 1. művelet 1. mutató : éti kagyló, t/év 2. mutató : kagyló, t/év 3. mutató : osztriga, t/év 4. mutató : tengeri süllő, t/év 5. mutató : aranyosfejű hal, t/év 6. mutató : nagy rombuszhal, t/év 7. mutató : lazac, t/év 8. mutató : tengeri tenyésztett pisztráng, t/év 9. mutató : angolna, t/év 10. mutató : ponty, t/év 11. mutató : folyami tenyésztett pisztráng, t/év 12. mutató : egyéb fajok, t/év 13. mutató : halkeltetőből származó ivadékok száma 2. művelet 1. mutató : olyan egységek száma, ahol javultak az egészségügyi feltételek 2. mutató : olyan egységek száma, ahol javultak a környezeti feltételek 3. mutató : olyan egységek száma, ahol a termelést tökéletesítő rendszereket vezettek be (minőségi, technológiai innovációk) 33. Intézkedés 1. művelet 1. mutató : rakpartok területe, m2 2. mutató : rakpartok hossza, m 3. mutató : hűtőtárolók térfogata, m3 4. mutató : hűtőtárolókon kívüli egyéb tároló létesítmények térfogata, m3 5. mutató : kezelő létesítmények száma 6. mutató : jéggyártó gépek száma 7. mutató : villamos energetikai és/vagy vízellátási létesítmények száma 8. mutató : üzemanyag-ellátási létesítmények száma 9. mutató : egyéb létesítmények száma 10. mutató : közvetlen értékesítésre alkalmas felület területe, m2 2. művelet 1. mutató : olyan létesítmények száma, ahol javultak az egészségügyi feltételek 2. mutató : olyan létesítmények száma, ahol javultak a környezeti feltételek 3. mutató : olyan létesítmények száma, ahol a termelést tökéletesítő rendszereket vezettek be (minőségi, technológiai innovációk) 34. Intézkedés 1. művelet 1. mutató : friss vagy hűtött termékek mennyisége, t/év 2. mutató : tartós vagy féltartós termékek mennyisége, t/év 3. mutató : fagyasztott vagy mélyfagyasztott termékek mennyisége, t/év 4. mutató : egyéb feldolgozott termékek mennyisége, t/év (készétel, füstölt, sózott, szárított termékek 2. művelet 1. mutató : olyan egységek száma, ahol javultak az egészségügyi feltételek 2. mutató : olyan egységek száma, ahol javultak a környezeti feltételek 3. mutató : olyan egységek száma, ahol a termelést tökéletesítő rendszereket vezettek be (minőségi, technológiai innovációk) 3. művelet 1. mutató : tényleges felszíni terület, m2 4. művelet 1. mutató : olyan létesítmények száma, ahol javultak az egészségügyi feltételek 2. mutató : olyan létesítmények száma, ahol javultak a környezeti feltételek 3. mutató : számítógépes létesítmények száma 35. Intézkedés 1. művelet 1. mutató : épített hajók száma 2. mutató : épített hajók űrtartalma összesen 2. művelet 1. mutató : korszerűsített hajók száma 2. mutató : korszerűsített hajók űrtartalma összesen 3. művelet 1. mutató : projektek száma 4. PRIORITÁS 41. Intézkedés 1. művelet 1. mutató : projektben résztvevők száma (halászok és családtagjaik) 42. Intézkedés 1. művelet 1. mutató : kedvezményezettek száma 2. művelet 1. mutató : kedvezményezettek száma 3. művelet 1. mutató : kedvezményezettek száma 4. művelet 1. mutató : kedvezményezettek száma 2. mutató : megszerzett hajók bruttó regisztertonna-tartalma 43. Intézkedés 1. művelet 1. mutató : általános kampányok száma 2. mutató : földrajzi mutatókon, az eredetmegjelölésen alapuló kampányok száma (14. cikk (3) bekezdés) 2. művelet 1. mutató : kereskedelmi vásárok száma 3. művelet 1. mutató : tanulmányok/felmérések száma 4. művelet 1. mutató : a projektek száma 5. művelet 1. mutató : a tevékenységek száma 44. Intézkedés 1. művelet 1. mutató : támogatásban részesülő termelői szervezetek száma 2. művelet 1. mutató : támogatásban részesülő termelői szervezetek száma 3. művelet 1. mutató : a halállomány kezelésével kapcsolatos tevékenységek száma 2. mutató : az egészségügyi és biztonsági tevékenységek száma 3. mutató : akvakultúrával, környezetvédelemmel vagy a part menti területek integrált kezelésével kapcsolatos tevékenységek száma 4. mutató : szakmai tevékenységek száma 5. mutató : vállalatalapítási/tanácsadási tevékenységek száma 6. mutató : oktatási tevékenységek száma 7. mutató : pénzügytechnikai tevékenységek száma [34] 8. mutató : egyéb tevékenységek száma 45. Intézkedés 1. művelet 1. mutató : hajók száma, amelyekhez térítést adnak 2. mutató : támogatásban részesülő halászok száma 3. mutató : támogatásra jogosultságot biztosító elveszített aktív napok száma [36] 2. művelet 1. mutató : hajók száma, amelyekhez támogatást adnak 2. mutató : a támogatásban részesülő halászok száma 3. mutató : a támogatásra jogosultságot biztosító elveszített aktív napok száma [37] 3. művelet 1. mutató : hajók száma, amelyekhez támogatást adnak 2. mutató : a támogatásban részesülő halászok száma 3. mutató : a támogatásra jogosultságot biztosító elveszített aktív napok száma [38] 4. mutató : a támogatásban részesülő feldolgozó vállalkozások száma 4. művelet 1. mutató : a támogatásban részesülő hajók száma 2. mutató : a támogatásban részesülő halászok száma 46. Intézkedés 1. művelet 1. mutató : halászati kísérleti/demonstrációs projektek száma 2. mutató : egyéb kísérleti/demonstrációs projektek száma 5. PRIORITÁS 51. Intézkedés 1. művelet 1. mutató : intézkedések száma 2. művelet 1. mutató : tanulmányok száma 3. művelet 1. mutató : intézkedések száma 4. művelet 1. mutató : intézkedések száma 6. PRIORITÁS 61. Intézkedés 1. művelet 1. mutató : tevékenységek száma 62. Intézkedés 1. művelet 1. mutató : fő/napok száma a képzésben [1] Ezt a mutatót csak a függélyek között 24 m-nél rövidebb hajókra lehet alkalmazni és csak 2003. december 31-ig (lásd az űrtartalom mérésére vonatkozó szabályokat). [2] Ezt a mutatót a következőkre kell alkalmazni: - a függélyek között 24 m-nél nagyobb hajókra 2000. január 1-jétől; és - minden hajóra 2004. január 1-jétől.(lásd az űrtartalom mérésére vonatkozó szabályokat) [3] Ez a mutató a 2090/98/EK rendelet (motorteljesítmény) szerint megadott teljesítményre vonatkozik. [4] Ezt a mutatót csak a függélyek között 24 m-nél rövidebb hajókra lehet alkalmazni és csak 2003. december 31-ig (lásd az űrtartalom mérésére vonatkozó szabályokat). [5] Ezt a mutatót a következőkre kell alkalmazni: - a függélyek között 24 m-nél nagyobb hajókra 2000. január 1-jétől; és - minden hajóra 2004. január 1-jétől.(lásd az űrtartalom mérésére vonatkozó szabályokat) [6] Ez a mutató a 2090/98/EK rendelet (motorteljesítmény) szerint megadott teljesítményre vonatkozik. [7] Ezt a mutatót csak a függélyek között 24 m-nél rövidebb hajókra lehet alkalmazni és csak 2003. december 31-ig (lásd az űrtartalom mérésére vonatkozó szabályokat). [8] Ezt a mutatót a következőkre kell alkalmazni: - a függélyek között 24 m-nél nagyobb hajókra 2000. január 1-jétől; és - minden hajóra 2004. január 1-jétől.(lásd az űrtartalom mérésére vonatkozó szabályokat) [9] Ez a mutató a 2090/98/EK rendelet (motorteljesítmény) szerint megadott teljesítményre vonatkozik. [10] Ezt a mutatót csak a függélyek között 24 m-nél rövidebb hajókra lehet alkalmazni és csak 2003. december 31-ig (lásd az űrtartalom mérésére vonatkozó szabályokat). [11] Ezt a mutatót a következőkre kell alkalmazni: - a függélyek között 24 m-nél nagyobb hajókra 2000. január 1-jétől; és - minden hajóra 2004. január 1-jétől.(lásd az űrtartalom mérésére vonatkozó szabályokat) [12] Ez a mutató a 2090/98/EK rendelet (motorteljesítmény) szerint megadott teljesítményre vonatkozik. [13] Ezt a mutatót csak a függélyek között 24 m-nél rövidebb hajókra lehet alkalmazni és csak 2003. december 31-ig (lásd az űrtartalom mérésére vonatkozó szabályokat). [14] Ezt a mutatót a következőkre kell alkalmazni: - a függélyek között 24 m-nél nagyobb hajókra 2000. január 1-jétől; és - minden hajóra 2004. január 1-jétől.(lásd az űrtartalom mérésére vonatkozó szabályokat) [15] Ez a mutató a 2090/98/EK rendelet (motorteljesítmény) szerint megadott teljesítményre vonatkozik. [16] Minden megépített hajó (21. intézkedés) űrtartalmát GT-ben kell mérni és az összes korszerűsített hajó (22. intézkedés) űrtartalmát GT-ben újra kell mérni (a 2792/1999/EK rendelet IV. melléklete 1.4 pontjának a) pontja). A GRT mutatót ezért nem szabad használni az újonnan épített vagy korszerűsített hajóknál. Ha a korszerűsítés nem foglalja magában az űrtartalom növekedését, a megfelelő mennyiség 0. [17] Ez a mutató a 2090/98/EK rendelet (motorteljesítmény) szerint megadott teljesítményre vonatkozik. [18] Minden megépített hajó (21. intézkedés) űrtartalmát GT-ben kell mérni és az összes korszerűsített hajó (22. intézkedés) űrtartalmát GT-ben újra kell mérni (a 2792/1999/EK rendelet IV. melléklete 1.4 pontjának a) pontja). A GRT mutatót ezért nem szabad használni az újonnan épített vagy korszerűsített hajóknál. Ha a korszerűsítés nem foglalja magában az űrtartalom növekedését, a megfelelő mennyiség 0. [19] Minden megépített hajó (21. intézkedés) űrtartalmát GT-ben kell mérni és az összes korszerűsített hajó (22. intézkedés) űrtartalmát GT-ben újra kell mérni (a 2792/1999/EK rendelet IV. melléklete 1.4 pontjának a) pontja). A GRT mutatót ezért nem szabad használni az újonnan épített vagy korszerűsített hajóknál. Ha a korszerűsítés nem foglalja magában az űrtartalom növekedését, a megfelelő mennyiség 0. [20] Ez a mutató a 2090/98/EK rendelet (motorteljesítmény) szerint megadott teljesítményre vonatkozik. [21] Ez a mutató a hajó új motorjának összteljesítményére vonatkozik és nem az új motor révén elért teljesítménynövekedésre. Ha a korszerűsítés nem foglal magában új motort, a megfelelő mennyiség 0. [22] Ezt a mutatót csak a függélyek között 24 m-nél rövidebb hajókra lehet alkalmazni és csak 2003. december 31-ig (lásd az űrtartalom mérésére vonatkozó szabályokat). [23] Ezt a mutatót a következőkre kell alkalmazni: - a függélyek között 24 m-nél nagyobb hajókra 2000. január 1-jétől; és - minden hajóra 2004. január 1-jétől.(lásd az űrtartalom mérésére vonatkozó szabályokat) [24] Ez a mutató a 2090/98/EK rendelet (motorteljesítmény) szerint megadott teljesítményre vonatkozik. [34] Az 1685/2000/EK rendelet 8. szabálya (kockázati tőke és kölcsön alapok), 9. szabálya (garanciaalapok) és 10.2 szabálya (támogatás a bérbeadón keresztül) szerint. [36] E napok száma egyformán vonatkozik a hajókra és a halászokra. [37] E napok száma egyformán vonatkozik a hajókra és a halászokra. [38] E napok száma egyformán vonatkozik a hajókra és a halászokra. --------------------------------------------------